развлекателни шеги за Президентски
Американският, френският и българският президент се срещнали на конференция. От приказка на приказка, започнали да си говорят и за гражданите, които са ги избрали, как живеят и как се справят с живота.
Първи заговорил американският президент:
- Американският гражданин изкарва около 5000 долара месечно. Трябват му 2000 долара, за да си плаща ипотеките, сметките и да живее. Останалите 3000 долара какво ги прави, не знаем и не ни интересува.
След него се включил френският президент:
- Френският гражданин изкарва около 4000 евро месечно. На французина му трябват 2000 евро, за да живее нормално и да си покрива нуждите. Останалите 2000 евро какво ги прави, не знаем и не ни интересува.
Дошъл реда на българския президент да опише ситуацията:
- Българинът на месец взима 500 лева Трябват му 1000 лева, за да може да живее нормално. От къде взима другите 500, не знаем и не ни интересува!